**RASPRAVLJAČKI ESEJ**

**1.PISANJE NATUKNICA**

Za kvalitetne i dobre natuknice potrebno je pozorno i usredotočeno pročitati tekst.

Natuknicae: treba uočiti što više pojmova iz teksta: teme, sadržajne rečenice za citiranje, stavove, mišljenja i drugo.

* stara i nova škola
* kulturna moć
* internet
* televizija
* škola i obitelj naspram televiziji i internetu
* korist od škole
* obrazovanje izvan institucije
* samoobrazovanje
* stručni časopisi i literatura
* profit i škola na tržištu

**2.ODGOVORI NA SMJERNICE**

Svaki odgovor na smjernice gotova je rečenica oko koje se formiraju ostali dijelovi eseja. Stoga na smjernice treba odgovoriti iscrpno punim rečenicama.

***Opišite razloge koji ugrožavaju kulturnu ulogu* *škole.***

Kulturna uloga škole ugrožena je medijima, u prvom redu televizijom i internetom koji su jači u našoj svijesti od škole. Škola je izgubila svoju „božansku poziciju hrama kulture“, uzvišenog mjesta društvenog života neke zajednice.

***Navedite nove kulturne zadaće koje bi*** ***suvremena škola trebala razvijati.***

Škola bi trebala razvijati cjeloživotno obrazovanje u skladu s potrebama i u dogovoru s poduzećima kojima je uvijek potreban neki novi oblik znanja. Također, škola bi se morala više služiti sredstvima masovnih medija kako bi znanja približila današnjim naraštajima.

***Što mislite o tim novim zadaćama?***

Mislim kako bi tada škola bila mnogo učinkovitija i prisutnija u životu mladih. Škola mora biti mnogo fleksibilnija u ispunjavanju obrazovnih potreba.

***Koje su različite vrste kulturnih izvora koje preuzima škola?***

Danas ulogu škole preuzimaju mnogi stručni časopisi koji pokrivaju gotovo sva polja ljudskog interesa, od tehničke analize preko promišljanja o vrijednostima do hobija, odnosno aktivnosti za slobodno vrijeme.

***Usporedite svoje obrazovanje s nekadašnjim i sadašnjim zadaćama škole.***

Moje je obrazovanje danas ipak bolje nego nekada kada je škola bila „poput hrama“ jer se služimo računalima, imamo neke predmete kojih nekada nije bilo (informatika, novi stručni predmeti), a u predmetima ima sadržaja kojih nekada nije bilo (ekologija), no još su brojne zadaće pred školom kao što je prilagodba novim tržišnim odnosima, uvođenje nvih jezika (možda kineskog) te bolja sveučilišna kako bi što više ljudi išlo na fakultet.

***Što mislite kakva je uloga škole kao prenositeljice kulture u suvremenome medijskom prostoru?***

Mislim da škola ima veliku ulogu kao prenositeljica kulture jer prati mladog čovjeka u njegovom odrastanju tijekom osnovne i srednje škole, što je veliko razdoblje.

***Omogućuje li nam škola još uvijek da bolje čitamo svijet ili će ipak morati potražiti novo mjesto i novu ulogu u odnosu na druge kulturne izvore koji su nam dostupni?***

Škole će s vremenom morati potražiti nove načine prijenosa kulture, ali bi svakako morale zadržati svoju ulogu najvažnijeg nositelja kulture jer ne ovise o profitu i tržištu. Školu ne pokreče koristoljublje već veća želja da mladi ne padnu pod loš utjecaj koji im mediji nude svakog dana.

3. SASTAVLJANJE REČENICA

U današnje vrijeme često se govori o tome kako je tradicionalni tip škole zastario i kako ga treba mijenjati i prilagođavati novim potrebama. Postavlja se pitanje što je to toliko ugrozilo staru školu i što bi na to nova škola imala dati.

Kulturna uloga škole ugrožena je medijima, u prvom redu televizijom i internetom koji su jači u našoj svijesti od škole. Škola je izgubila svoju „božansku poziciju hrama kulture“,uzvišenog mjesta društvenog života neke zajednice. Danas su izvori kulture brojni i konkurencija je velika, a nova škola bi morala pronaći svoje mjesto u potrebama gospodarstva. Škola bi trebala razvijati cjeloživotno obrazovanje u skladu s potrebama i u dogovoru s poduzećima kojima je uvijek potreban neki novi oblik znanja. Također, škola bi se morala više služiti sredstvima masovnih medija kako bi znanja približila današnjim naraštajima. Mislim kako bi tada škola bila mnogo učinkovitija i prisutnija u životu mladih. Škola mora biti mnogo fleksibilnija u ispunjavanju obrazovnih potreba. Međutim, škola ne smije otići u drugu krajnost poput televizije i ponudu znanja miješati sa sapunicama i sličnim naivnim emocijama. Bilo bi dobro kad bi netko istražio koliki je utjecaj škole na uspješnu karijeru, a koliki televizije. Ulogu škole danas ugrožava i tisak. Mnogobrojni stručni časopisi koji pokrivaju gotovo sva polja ljudskog interesa, od tehničke analize preko promišljanja o vrijednostima do hobija, odnosno aktivnosti za slobodno vrijeme, danas preuzimaju ulogu škole.

Moje je obrazovanje danas ipak bolje nego nekada kada je škola bila „poput hrama“ jer se služimo računalima, imamo neke predmete kojih nekada nije bilo (informatika, novi stručni predmeti), a u predmetima ima sadržaja kojih nekada nije bilo (ekologija), no još su brojne zadaće pred školom kao što je prilagodba novim tržišnim odnosima, uvođenje novih jezika (možda kineskog) te bolja sveučilišna kako bi što više ljudi išlo na fakultet. Stoga bi nova škola morala biti sve prije samo ne konzervativna kao nekada. Ona ne bi smjela doživljavati televiziju, tisak i Internet kao konkurenciju već kao svoje sredstvo rada, , tj. Trebala bi biti iznad njih. Mislim da škola ima veliku ulogu kao prenositeljica kulture jer prati mladog čovjeka u njegovom odrastanju tijekom osnovne i srednje škole, što je veliko razdoblje.

Škole će s vremenom morati potražiti nove načine prijenosa kulture, ali bi svakako morale zadržati svoju ulogu najvažnijeg nositelja kulture jer ne ovise o profitu i tržištu. Školu ne pokreče koristoljublje već veća želja da mladi ne padnu pod loš utjecaj koji im mediji nude svakog dana.

(iz knjige Esej za 5)